ທ່ານໂອບາມາ ຮຽກຮ້ອງໃຫ້ ຄອງແກຣສຮັບຜ່ານ ກົດ Buffett (ເບິ່ງວີີໂອ ພາສາລາວ/ອັງກິດ)
ມະຫາເສດຖີນັກລົງທຶນ Warren Buffett ກ່າວວ່າ ຜູ້ທີ່ມີລາຍໄດ້ຫລາຍ ກໍຄວນຈະຈ່າຍພາສີ ຫລາຍກ່ວາຜູ້ທີ່ມີລາຍໄດ້ໜ້ອຍ.
ນຶ່ງໃນຫລາຍໆຫລັກສໍາຄັນຂອງແຜນການຂອງປະທານາທິບໍດີ ໂອບາມາ ເພື່ອລົດປະລິມານການຂາດດຸນງົບປະມານຂອງລັດຖະບານກາງ ໃຫ້ຕໍ່າລົງນັ້ນ ກໍຄືການຕັ້ງອັດຕາພາສີຊຸດໃໝ່ຕໍ່ຊາວອາເມຣິກັນຜູ້ທີ່ຮັ່ງມີທີ່ສຸດ ໂດຍ ອີງຕາມທີ່ອັນທີ່ເອີ້ນກັນວ່າ Buffett Rule ຫລືກົດ ບັຟແຟັດ ທີ່ຕັ້ງຕາມຊື່ຂອງນັກລົງທຶນມະຫາເສດຖີເງິນຫລາຍພັນລ້ານໂດລາ ທ່ານ Warren Buffett ແລະຈະຂຶ້ນອັດຕາພາສີລາຍໄດ້ສໍາລັບພວກທີ່ມີລາຍໄດ້ຢ່າງໜ້ອຍ 1 ລ້ານໂດລາຕໍ່ປີ ທອງປານມີເລຶ່ອງນີ້ມາສະເໜີທ່ານໃນອັນດັບຕໍ່ໄປ ນັກລົງທຶນ Whitney Tilson ຢາກຈະແບ່ງປັນຄວາມຮັ່ງມີຂອງ ລາວກັບຊາວອາເມຣິກັນຄົນອື່ນໆ ລາວກ່າວວ່າ: ທ່ານ ທິລຊັນ ເປັນສ່ວນນຶ່ງຂອງກຸ່ມທີ່ເອີ້ນວ່າ ມະຫາເສດຖີທີ່ຮັກຊາດ ທີ່ສະໜັບສະໜຸນກົດພາສີລາຍໄດ້ຂອງທ່ານ Buffett ຫລື Buffett Rule ທີ່ໄດ້ຮັບການສະໜັບສະໜຸນຈາກນາງ Kelli Alires ຜູ້ຈັດການຫ້ອງການຂອງລາວເອງ ທ່ານ Tilson ອະທິບາຍວ່າ: ກົດພາສີລາຍໄດ້ຂອງມະຫາເສດຖີ Buffett ໄດ້ຮັບພະລັງຊຸກຍູ້ ຫລັງຈາກມະຫາເສດຖີນັກ ລົງທຶນ Warren Buffett ໄດ້ສົມທຽບອັດຕາພາສີລາຍໄດ້ 17 ເປີເຊັນຂອງລາວ ໃສ່ກັບ ອັດຕາ 29 ເປີເຊັນຂອງເລຂາຂອງລາວ ແລະກ່າວວ່າ: ປະທານາທິບໍດີ ໂອບາມາ ເຫັນພ້ອມນໍາ ແລະສະເໜີວ່າ ບຸກຄົນໃດກໍຕາມທີ່ ມີລາຍໄດ້ ຫລາຍກວ່າ 1 ລ້ານໂດລາຕໍ່ປີແລ້ວ ຈະຕ້ອງຈ່າຍພາສີຢ່າງໜ້ອຍ 30 ເປີເຊັນ ໃຫ້ແກ່ລັດ ຖະບານກາງ ຊຶ່ງທ່ານກ່າວວ່າ ເວລາທີ່ຕ້ອງເຄື່ອນໄຫວ ແມ່ນດຽວນີ້ແລ້ວ: ມະຫາເສດຖີ Buffett ແລະຊາວອາເມຣິກັນຮັ່ງມີຄົນອື່ນໆອີກຫລາຍໆຄົນ ແມ່ນຈະຈ່າຍ ຄ່າພາສີ ໃນອັດຕາທີ່ຕໍ່າກວ່າ ພວກທີ່ມີລາຍໄດ້ໜ້ອຍກ່ວາ ເພາະວ່າພວກເຂົາເຈົ້າມີລາຍ ໄດ້ຫລາຍລ້ານ ແລະ ຫລາຍພັນລ້ານໂດລາ ຈາກການລົງທຶນ ແລະຈ່າຍຄ່າພາສີລາຍໄດ້ ຈາກ ກໍາໄລທີ່ໄດ້ຈາກການລົງ ທຶນພຽງແຕ່ 15 ເປີເຊັນເທົ່ານັ້ນ ຝ່າຍຣີພັບບລິກັນທີ່ບໍ່ເຫັນພ້ອມນໍາທັງຫລາຍກ່າວວ່າ ມາດຕະການດັ່ງກ່າວນີ້ ຈະເຮັດໃຫ້ ພວກເຈົ້າຂອງທຸລະກິດບໍ່ມີກໍາລັງໃຈທີ່ຈະວ່າຈ້າງຄົນງານ ໃນອາທິດນີ້ ສະມາຊິກສະພາສູງ Jon Kyl ຈາກລັດອາຣິໂຊນາ ໄດ້ນໍາພາພັກຂອງທ່ານ ໃນການລົງຄະແນນສຽງບໍ່ເຫັນພ້ອມ ກັບຮ່າງຍັດຕິສະບັບນຶ່ງຂອງສະພາສູງ ກ່ຽວກັບກົດ Buffett ທີ່ທ່ານ Kyl ເອີ້ນວ່າເປັນການ ໂຈມຕີ ຂອງປະທານາທິບໍດີໂອບາມາ ຕໍ່ພວກຄົນຮັ່ງມີ ທ່ານ Tilson ກ່າວວ່າ ກົດ Buffett Rule ບໍ່ແມ່ນເຄຶ່ອງມືສໍາລັບໃຊ້ເພື່ອການຕໍ່ຮອງກັນ ທີ່ ຝ່າຍ Democrat ຈະສະລະຖິ້ມໄປໃນທີ່ສຸດ ທ່ານກ່າວວ່າ ມັນເປັນສິ່ງທີ່ຕ້ອງມີ ຫລືຕ້ອງ ຈັດຕັ້ງປະຕິບັດ